wickkiey/tamil-wikipedia-chunked huggingface dataset:
# புதுக்கோட்டை தொடருந்து நிலையம்

## சேவைகள்

திருச்சிராப்பள்ளியில் இருந்து காரைக்குடி, மானாமதுரை செல்லும் அனைத்து தொடருந்துகளும், சென்னை எழும்பூர் மற்றும் திருச்சிராப்பள்ளியில் இருந்து இராமேஸ்வரம் செல்லும் சில தொடருந்துகளும் மற்றும் செங்கோட்டைக்கு செல்லும் ஒரு தொடருந்தும் நிலையம் வழியாக செல்கின்றன. இந்த நிலையத்தில் அனைத்து தொடருந்துகளும், குறைந்தபட்சம் 1-2 நிமிடங்கள் நிறுத்தப்படுகிறது.
# பாதரச(I) ஐதரைடு

**பாதரச(I) ஐதரைடு** (*Mercury(I) hydride*) முறையான பெயர் **பாதரச ஐதரைடு**, *mercury hydride*) என்பது HgH என்ற விகிதாச்சார மூலக்கூற்று வாய்பாடுடைய கனிமச் சேர்மமாகும். இதுவரையிலும், பாதரச ஐதரைடு அதிக அளவில் கிடைக்கப்பெறவில்லை. இதனுடைய பெரும்பாலான பண்புகள் அறியப்படாததாகவே உள்ளது. இருப்பினும் மூலக்கூறு நிலையில் உள்ள HgH மற்றும் Hg<sub>2</sub>H<sub>2</sub> மூலக்கூறு வாய்பாடுகளை உடைய பாதரச (I) ஐதரைடுகள் திண்ம வளித் தளத்திலிருந்து பிரித்தெடுக்கப்பட்டுள்ளன. மூலக்கூறு நிலையில் உள்ள ஐதரைடுகள் வெப்பத்தால் எளிதில் சிதையக்கூடியவை (நிலைத்தன்மையற்றவை). சேர்மமானது தெளிவாக பண்புகளடிப்படையில் வரையறுக்கப்படாத நிலையில், இச்சேர்மத்தின் பல பண்புகள் கணிப்பிய வேதியியல் மூலமாகவே கணிக்கப்பட்டுள்ளன.
# பாதரச(I) ஐதரைடு

## மூலக்கூறு வடிவங்கள்

### வரலாறு

1979 மற்றும் 1985 ஆம் ஆண்டுகளில் சுவிட்சர்லாந்து நாட்டைச் சார்ந்த வேதிய இயற்பியலார்கள் எக்கெர் மற்றும் கெர்பெர் மற்றும் சோவியத் வேதிய இயற்பியலார்கள் கோல்பிசெவா மற்றும் கோல்பிசெவ் தனித்தனியாக, கருத்தியல்ரீதியாக மூலக்கூறு லேசரில் பாதரச (I) ஐதரைடை வளர்த்தெடுப்பது சாத்தியம் என்பதைக் கண்டறிந்தனர்.
# பாதரச(I) ஐதரைடு

## மூலக்கூறு வடிவங்கள்

### வேதியியல் பண்புகள்

பாதரச (I) ஐதரைடு ஒரு நிலைத்தன்மையற்ற வாயுவாகும். மேலும், இந்த வாயுவானது, தொகுதி 12-இன் கனமான ஒற்றை ஐதரைடுமாகும். பாதரச (I) ஐதரைடின் இயைபானது 0.50% ஐதரசனையும் மற்றும் 99.50% பாதரசத்தையும் கொண்டுள்ளது. பாதரச (I) ஐதரைடில், பாதரசத்தின் மின்னெதிர்த்தன்மை ஐதரசனுடையதைக் காட்டிலும் குறைவாக இருக்கும் காரணத்தால், ஐதரசன் மற்றும் பாதரசம் ஆகியவற்றின் வழக்கமான ஆக்சிசனேற்ற நிலைகள் முறையே −1 மற்றும் +1 ஆக உள்ளது. MH (M = Zn-Hg) என்ற வாய்பாடை உடைய உலோக ஐதரைடுகளின் நிலைத்தன்மையானது உலோகத்தின் அணு எண் அதிகரிக்க, அதிகரிக்க அதிகரிக்கும்  
Hg-H பிணைப்பானது மிகவும் வலிமை குறைந்த பிணைப்பாக இருப்பதால் சேர்மமானது 6 கெல்வின் வெப்பநிலை வரையில் மட்டுமே அணி தனியாக்கல் முறையில் பிரித்தெடுக்கப்படுகிறது.  டைஐதரைடும், HgH<sub>2</sub>, இதே முறையில் கண்டறியப்பட்டுள்ளது.  
இதை ஒத்த சேர்மமான Hg<sub>2</sub>H<sub>2</sub> என்ற வாய்பாடை உடைய பிஸ்(ஐதரைடோபாதரசம்)(*Hg*—*Hg*) பாதரச (I) ஐதரைடின் இருபடியாக கருதப்படுகிறது. இச்சேர்மம் தன்னிச்சையாக சிதைவடைந்து ஒற்றை மூலக்கூறு வடிவத்திற்கு மாறுகிறது.
# பாதரச(I) ஐதரைடு

## மூலக்கூறு வடிவங்கள்

### வேதியியல் பண்புகள்

#### உறுப்பின் தன்மை (Radicality)

ஐதரைடோபாதரசம் போன்ற பாதரச கூட்டுச் சேர்மங்களில் மைய அணுவான பாதரசமானது சேர்க்கை முறையில் ஒற்றை எதிர்மின்னியை ஏற்கவோ, வழங்கவோ முடியும்.
: HgH + R → HHgR
எதிர்மின்னி வழங்கலை ஏற்றுக்கொள்ளும் தன்மையின் காரணமாக, ஐதரைடோபாதரசமானது உறுப்புத்தன்மையைக் கொண்டுள்ளது. இது ஒரு மிதமான வினைபடுதன்மை கொண்ட ஒற்றைத்தனி உறுப்பாகும்.
# கார்மல் மேனிலைப் பள்ளி, நாகர்கோவில்

**கார்மல் மேல்நிலைப்பள்ளி ** (*Carmel Higher Secondary School*) 1922 ஆம் ஆண்டு கத்தோலிக்க கிறித்தவ பாதிரிமார்களால் துவங்கப்பட்டப் பள்ளியாகும். இப் பள்ளி நாகர்கோவிலின் ராமன்புதூரில் அமைந்துள்ள ஆண்கள் பள்ளியாகும். இது தமிழ்நாட்டின் அரசால் அங்கீகரிக்கப்பட்டு, ஏறத்தாழ 50 ஏக்கர் பரந்த பசுமையான வளாகத்தில் அமைந்துள்ளது. பள்ளி தற்போது மதுரை மாகாணமான இயேசுசபையினரால் நிர்வகிக்கப்படுகிறது.
# கார்மல் மேனிலைப் பள்ளி, நாகர்கோவில்

## வரலாறு

இப்பள்ளி தமிழ் பேசும் கத்தோலிக்கர்களின் பயன்பாட்டிற்காக தங்கும் வசதிகொண்ட விடுதியுடன் ஆங்கில பாடசாலையாகத் துவங்கப்பட்டது. கோட்டாறு மறைமாவட்டம் உருவான பிறகு, 1936 ஆம் ஆண்டில் உயர்நிலைப் பள்ளி நிலைக்கு அது விரிவுபடுத்தப்பட்டது. பள்ளி கல்வி இயக்குனரின் கட்டுப்பாட்டின்படி, பள்ளிக்கூட விதிமுறைகளின்படி நிரந்தர அங்கீகாரம் (04-12-1934 இல் 1952 / Z117) வழங்கப்பட்டது. மதுரை மாகாண ஏசு சபையார் ஜூலை 1994 இல் இருந்து நிர்வகித்துவருகின்றார்கள்.
# கார்மல் மேனிலைப் பள்ளி, நாகர்கோவில்

## பாடத்திட்டம் சாரா செயல்பாடுகள்

- தேசிய மாணவர் படை
- தேசிய பசுமைப் படை
- பாரத சாரணர் இயக்கம்
- நாட்டு நலப்பணித் திட்டம்
- செஞ்சிலுவை இயக்கம்
# பாலவநத்தம்

**பாலவநத்தம்** (*Palavanatham*) என்பது இந்தியாவில், தமிழ்நாட்டில், விருதுநகர் மாவட்டத்தில், அமைந்துள்ள கிராமங்களில் ஒன்றாகும். பாலவநத்தம் முக்கிய நகரமான அருப்புக்கோட்டையிலிருந்து 11.6 கி.மீ. தூரத்திலும், மாவட்டத் தலைநகரான விருதுநகரிலிருந்து 8.8 கி.மீ. தூரத்திலும், மாநிலத் தலைநகரான சென்னையிலிருந்து 460 கி.மீ. தூரத்திலும் அமைந்துள்ளது.
# பாலவநத்தம்

## ஊரின் சிறப்பு

நான்காம் தமிழ்ச்சங்கத்தை அமைத்த பாண்டித்துரைத் தேவர் (கி.பி 1867-1911) பாலவநத்தத்தில் பிறந்தார். இவர் மிகச் சிறந்த பல்துறை அறிஞர். இவர் இராமநாதபுரம் சமஸ்தானம் சேதுபதி மன்னர் பரம்பரையைச் சேர்ந்தவர். இவர் பாலவநத்தம் சமீன்தார் ஆவார். இவர் கலைகள், இலக்கியப் பணிகளைஊக்குவித்தார்.
# பாலவநத்தம்

## அருகாமையில் உள்ள ஊர்கள்

அருகிலுள்ள கிராமங்கள்: வலுக்கலொட்டி (1.2 கி.மீ), வரலொட்டி (3 கி.மீ), வில்லிபத்ரி (3.4 கி.மீ). மெட்டுக்குண்டு (3.4 கி.மீ), சூலக்கரை (4.8 கி.மீ)  
நகரங்கள்: விருதுநகர் (8.8 கி.மீ), அருப்புக்கோட்டை (11.6 கி.மீ), காரியாபட்டி (17 கி.மீ), திருச்சுழி (20.3 கி.மீ)
# பாலவநத்தம்

## கோவில்கள்

கைலாசநாதர் கோவில், பெந்தெகொசுதெ சபை, மசூதி, சிறு தெய்வக் கோவில்கள், பத்ரகாளியம்மன் கோவில், கன்னிமாரியம்மன் கோவில் என அனைத்து மதக் கோவில்களும் இங்குள்ளன.
# பாலவநத்தம்

## பள்ளிகள்

1. த.சு.லு.தி.துவக்கப் பள்ளி
1. ஊராட்சி ஒன்றிய துவக்கப் பள்ளி
1. அரசு மேல்நிலைப் பள்ளி
# கன்னியாகுமரி புனே விரைவுவண்டி

**கன்னியாகுமரி-புனே விரைவுவண்டி** (*Kanyakumari–Pune Express*) அல்லது **ஜெயந்தி ஜனதா விரைவுவண்டி** என்பது இந்திய இரயில்வேக்கு சொந்தமான ஒரு விரைவு தொடருந்து ஆகும். இது தமிழ்நாட்டின் கன்னியாகுமரி தொடருந்து நிலையத்திலிருந்து மகாராட்டிர மாநிலம் புனேயில் உள்ள புனே சந்திப்பு தொடருந்து நிலையம் இடையே இயக்கப்படுகிறது.
# கன்னியாகுமரி புனே விரைவுவண்டி

## விளக்கம்

புனேயிலிருந்து தென்னிந்தியாவிற்குச் செல்லும் முதல் மற்றும் பழமையான தொடருந்து சேவை இதுவாகும். ஆரம்பத்தில் விக்டோரியா முனையம் (மும்பை சிஎஸ்டி) முதல் கொச்சி துறைமுக முனையத்திற்கு இந்த சேவை செயல்பட்டு வந்தது. பின்னர் அது திருவனந்தபுரம், பின்னர் நாகர்கோவில் மற்றும் கன்னியாகுமரி என நீட்டிக்கப்பட்டது. தற்போது புனே - கன்னியாகுமரி இடையே இந்த வண்டி இயக்கப்படுகிறது.  
2020 முதல், பூஜ்ஜிய அடிப்படையிலான கால அட்டவணையின்படி, இது புனே வரை மட்டுமே இயங்குகிறது. தொற்றுநோய்களின் போது சேவைகள் நிறுத்தப்பட்ட பின்னர், 31 மார்ச் 2022 அன்று புனேவிற்குத் தொடருந்து தனது முதல் ஓட்டத்தை மேற்கொண்டது. இரயில்பெட்டி இணைப்புத் தொழிற்சாலையில் நிர்மாணிக்கப்பட்ட தொடருந்து பெட்டிகளுக்குப் பதிலாக இணைப்பு ஹாப்மேன் புஷ் (LHB) பெட்டிகளுடன் தொடருந்து இயங்கியது.
# கன்னியாகுமரி புனே விரைவுவண்டி

## இழுவை

முழு வழித்தடமும் இப்போது மின் மயமாக்கப்பட்டதால், இந்த தொடருந்து இப்போது கே.ஒய்.என். (KYN) அடிப்படையிலான டபுள்யூ.ஏ.பி.-7 (WAP-7) மூலம் இரு திசைகளிலும் இழுத்துச் செல்லப்படுகிறது.
# கன்னியாகுமரி புனே விரைவுவண்டி

## வண்டி எண், பயண நேரம்

16382 கன்னியாகுமரி - புனே தொடருந்து 2135 கிலோமீட்டர் தூரத்தை 47 மணி 05 நிமிடங்களில் (45.35 கி.மீ./மணி) கடக்கின்றது. இதே தூரத்தினை 44 மணி நேரம் 30 நிமிடங்களில் (47.98 கி.மீ./மணி) 16381 புனே-கன்னியாகுமரி விரைவுவண்டியாகக் கடக்கிறது.
# கன்னியாகுமரி புனே விரைவுவண்டி

## வழித்தடம்

கன்னியாகுமரியியிலிருந்து நாகர்கோவில் சந்திப்பு, திருவனந்தபுரம் மத்தி, பரவூர், கொல்லம் சந்திப்பு, காயம்குளம் சந்திப்பு, செங்கனூர், எர்ணாகுளம் சந்திப்பு, ஓட்டப்பாலம் தொடருந்து நிலையம், பாலக்காடு சந்திப்பு, கோயம்புத்தூர் சந்திப்பு, ஈரோடு சந்திப்பு, சேலம் சந்திப்பு, ஜோலார்பேட்டை சந்திப்பு, காட்பாடி சந்திப்பு, பாகால சந்திப்பு, திருப்பதி, ரேணிகுண்டா சந்திப்பு வழியாக இயக்கப்படுகிறது. யர்ரகுன்ட்லா சந்திப்பு, கூடி சந்திப்பு, குண்டக்கல் சந்திப்பு, ராய்ச்சூர் சந்திப்பு, வாடி சந்திப்பு, கலபுர்கி சந்திப்பு, குர்துவாடி சந்திப்பு, டவுண்ட் சந்திப்பு, வழியாகப் புனே சந்திப்பினை அடைகின்றது.  
கன்னியாகுமரி செல்லும் பயணத்தில் சாலக்குடி, இரிஞ்ஞாலகுடா, வடக்காஞ்சேரி மற்றும் ஒற்றப்பாலம் ஆகிய இடங்களில் கூடுதல் நிறுத்தங்களைக் கொண்டுள்ளது. திரும்பும் போது இந்த நிலையங்களில் இத்தொடருந்து நிற்காது. புனேவுக்குத் திரும்பும் பயணத்தில், இந்த தொடருந்து திரிபுனித்துரா மற்றும் திருவனந்தபுரம் பேட்டையில் கூடுதல் நிறுத்தங்களைக் கொண்டிருக்கும்.
# சிறுகூடல்பட்டி

**சிறுகூடல்பட்டி** (*Sirukoodalpatti*) என்பது தமிழ்நாடு மாநிலத்தில் சிவகங்கை மாவட்டத்தில் உள்ளது. காரைக்குடியில் இருந்து சுமார் ஏழு கிலோமீட்டர் தொலைவில் உள்ள செட்டிநாடு வட்டாரத்தின் ஒரு பகுதியாகும். இது பிள்ளையார்பட்டி கற்பக விநாயகர் கோயில் அருகில் நான்கு கி.மீ.தொலைவில்உள்ளது.
# சிறுகூடல்பட்டி

## இங்கு பிறந்த ஆளுமைகள்

- கவிஞர் கண்ணதாசன்
- எழுத்தாளர், இயக்குநர், தயாரிப்பாளர், பாடலாசிரியர் பஞ்சு அருணாசலம்
# செவ்வாய்ப்பட்டி பத்ரகாளியம்மன் கோவில்

**செவ்வாய்ப்பட்டி பத்ரகாளியம்மன் கோவில்** என்பது தமிழ்நாடு மாநிலம், புதுக்கோட்டை மாவட்டம், கறம்பக்குடி வட்டத்தில் பட்டமாவிடுதி மற்றும் செவ்வாய்ப்பட்டி என்ற ஊரில் உள்ள ஓர் அம்மன் கோவில் ஆகும்.
தஞ்சாவூர் மாவட்டத்தில் திருவோணம் அருகிலும் செவ்வாய்ப்பட்டி என்ற ஊரும் பத்ரகாளியம்மன் கோயிலும் உள்ளது.
# செவ்வாய்ப்பட்டி பத்ரகாளியம்மன் கோவில்

## கோவில் அமைப்பு

பத்ரகாளியம்மன் சாந்த சொரூபியாக காட்சியளிக்கிறாள். இக்கோவிலில் வலது புறம் தீர்த்த குளம் உள்ளது. கோவிலைச்சுற்றி மரங்கள் அமைந்துள்ளன. இக்கோவிலில் அய்யனார், உருமர், பெரமர், சப்தகன்னிகள், பேச்சியம்மாள், ராகு மற்றும் கேது போன்ற தெய்வங்கள் அமைந்துள்ளன.  
இக்கோவிலின் எதிர்புறம் கலையரங்கம் அமைந்துள்ளது.
# செவ்வாய்ப்பட்டி பத்ரகாளியம்மன் கோவில்

## பூசைகள்

பத்ரகாளியம்மனுக்கு சைவ முறையில் பூசை செய்யப்படுகிறது. அய்யனாருக்கு கிடா வெட்டி பூசை செய்கிறார்கள்.
# செவ்வாய்ப்பட்டி பத்ரகாளியம்மன் கோவில்

## வேண்டுதல்கள்

உடல் நலம் பெறவும், பெண்களின் திருமணம் நடைபெறவும் சப்த கன்னிகளிடம் வேண்டிக் கொள்கின்றனர். குழந்தை வரம் வேண்டி பேச்சியம்மனை வழிபடுகின்றனர். இக்கோவிலைச் சுற்றி சிறுசிறு தெய்வங்கள் உள்ளன.
# செவ்வாய்ப்பட்டி பத்ரகாளியம்மன் கோவில்

## கோவில் திருவிழா

ஆண்டு தோறும் பங்குனி உத்திரம் அன்று பத்ரகாளியம்மனுக்கு திருவிழா சிறப்பாக நடைபெற்று வருகிறது. தொடர்ந்து பத்து நாட்கள் திருவிழா நடைபெறும். திருவிழாவின் போது காவடி எடுத்தல், பால்குடம் எடுத்தல், தீச்சட்டி எடுத்தல், அலகு குத்துதல் போன்ற வேண்டுதல்கள் நடக்கின்றன.
# செவ்வாய்ப்பட்டி பத்ரகாளியம்மன் கோவில்

## குடமுழுக்கு

செவ்வாய்ப்பட்டி மக்களால் இக்கோவில் புரணமைக்கப்பட்டு, சனவரி 23, 2013 அன்று இக்கோவில் குடமுழுக்கு நடைபெற்றது.
# நாகர்கோவில் பயணிகள் தொடருந்து

**நாகர்கோவில்-கோயம்புத்தூர் பயணிகள் தொடருந்து** *(Nagercoil Passenger)*கோயம்புத்தூர் சந்திப்பு முதல் நாகர்கோவில் சந்திப்பு வரை செல்கிறது. இது 384/3 என்ற எண்ணைக் கொண்டது. இது இந்தியாவில் நெடுந்தொலைவுப் பயணிகள் தொடருந்துகளில் ஒன்றாகும். இது 2020 முதல் **கோயம்புத்தூர்-நாகர்கோவில் விரைவுத் தொடருந்து** என பெயர் மாற்றம் செய்யப்பட்டது. இதன் பிறகு இது சில தொடருந்து நிலையங்களில் நிற்பதில்லை. மேலும் இது பகல்நேரச் சேவையாகவும் மாற்றப்பட்டது.  
இப்போது இந்தத் தொடருந்தின் முதன்மை நிறுத்தங்களாக கோயம்புத்தூர், கோயம்புத்தூர் வடக்கு, பிளமேடு, சிங்கா நல்லூர், இருகூர்,
சோமனுர், திருப்பூர், ஈரோடு, கொடுமுடி, புகலுா், கரூர், திண்டுக்கல், டிசம்பர் சாலை, சோழவந்தான், மதுரை, திரு்ப்பரங்குன்றம், திருமங்கலம், விருதுநகர், சாத்தூர், கோவில்பட்டி, வாஞ்சி மணியாச்சி, திருநெல்வேலி, வள்ளியுர், நாகர்கோவில் ஆகியன உள்ளன.
# சுசீந்திரம் தொடருந்து நிலையம்

**சுசீந்திரம் தொடருந்து நிலையம்** (*Suchindram railway station*, நிலையக் குறியீடு:*SCH*) ஆனது இந்தியாவின் தமிழ்நாட்டின், கன்னியாகுமரி மாவட்டத்திலுள்ள சுசீந்திரம் பேரூராட்சியில் உள்ள ஒரு தொடருந்து நிலையமாகும். இது திருவனந்தபுரம் - நாகர்கோவில் - கன்னியாகுமரி வழித்தடத்தில் அமைந்துள்ளது. இங்கு ஒரு நடைமேடை உள்ளது. தென்னக இரயில்வே மண்டலத்தின், திருவனந்தபுரம் தொடருந்து கோட்டத்தின் கீழ் செயல்படும் இந்நிலையத்தில் அனைத்து பயணிகள் தொடருந்துகளும் நின்று செல்கின்றது.
# நைட்டிதின்

**நைட்டிதின்** *(Nitidine)* என்பது C<sub>21</sub>H<sub>18</sub>NO<sub>4</sub><sup>+</sup> என்ற வேதி வாய்ப்பாடு கொண்ட ஒரு கரிம வேதியியல் சேர்மமாகும். பென்சோபீனாந்தரீடின் ஆல்க்கலாய்டு என வகைப்படுத்தப்பட்டுள்ள இச்சேர்மம் சாந்தோசைலம் என்ற பேரினத்திலுள்ள தாவரங்களில் காணப்படுகிறது. குறிப்பாக சாந்தோசைலம்நைட்டிதின் என்ற சிறப்பினத்தில் இச்சேர்மம் காணப்படுகிறது. மலேரியா எதிர்ப்பு செயல்முறை கொண்ட சேர்மமாக இது கருதப்படுகிறது .
# கன்னியாகுமரி குமார சுவாமி கோயில்

**கன்னியாகுமரி குமார சுவாமி கோயில்** என்பது தமிழ்நாட்டின் கன்னியாகுமரி ஊரில் அமைந்துள்ள முருகன் கோயில் ஆகும்.  
இந்தக் கோயில் வாசல் கிழக்கு நோக்கி உள்ளது மற்றும் முப்பது எட்டு படிகள் உள்ளன.
# கன்னியாகுமரி குமார சுவாமி கோயில்

## சந்நிதிகள்

முருகனின் சிலை எட்டு அடி எட்டு அங்குல உயரத்தில் உள்ளது. வள்ளி உடனுறை முருகன் சன்னதிகள் உள்ளன.  
சிவன் -மஹாதேவர்
பார்வதி - சிவகாமி அம்மை,
கல்யாண விநாயகர்,
தர்மா சாஸ்தா,
ஐயாய நாயர்,
ஆறுமுகநாயனார்  
மேற்கண்ட தெய்வங்களுக்குத் தனித்தனி சன்னிதானங்கள் உள்ளன. சிவனின் தண்டனையை அனுபவித்த தக்சனுக்கு ஒரு சன்னதி உள்ளது. இக்கோயிலின் சிறப்பு அம்சமாக தக்சன் சந்நிதி குறிப்பிடப்படுகிறது.
# கன்னியாகுமரி குமார சுவாமி கோயில்

## விழாக்கள்

கிரிவலம்
# கன்னியாகுமரி குமார சுவாமி கோயில்

## நேர்த்திக்கடன்கள்

- மொட்டை போடுதல்
- எடைக்கு எடை நாணயம் வழங்கல்
- பொங்கல் படைத்தல்
- சுவாமிக்கு சந்தனகாப்பு
- பஞ்சாமிர்த அபிஷேகம்
- பால் அபிஷேகம்
- அன்னதானம் வழங்குவது
- நெய் விளக்கு ஏற்றுதல்
- பால்குடம் எடுத்தல்
- காவடி எடுத்தல்
# பி. ஆர். செந்தில்நாதன்

**பெரி. செந்தில்நாதன்** (*PR. Senthilnathan*) என்பவர் இந்திய அரசியல்வாதி ஆவார். இவர் சிவகங்கை மாவட்டத்தில், நாகாடி கிராமத்தில் பிறந்தார். தேவகோட்டையில் உள்ள சேவுகன் அண்ணாமலை கல்லூரியில் இளநிலை அறிவியல் படித்தார். பெங்களூரு பல்கலைக் கழகத்தில் சட்டம் பயின்றார். 1988ஆம் ஆண்டில் அஇஅதிமுகவில் சேர்ந்த இவர் 2013ஆம் ஆண்டில் சிவங்கை மாவட்ட அம்மா மன்றச் செயலாளராக பணியாற்றினார். ஏப்ரல் 2013 இல் அஇஅதிமுகவின் சிவகங்கை மாவட்டச் செயலாளராக நியமிக்கப்பட்டார்.  
இவர் 2014ஆம் ஆண்டில் சிவகங்கை மக்களவைத் தொகுதியில், அஇஅதிமுக வேட்பாளராக போட்டியிட்டு 229,385 வாக்குகளில் வெற்றி பெற்றார். மேலும் இவரை எதிர்த்து போட்டியிட்ட காங்கிரசில் கார்த்தி சிதம்பரம் மற்றும் பாஜகவில் எச். ராஜா ஆகியோரை தோற்கடித்தார்.  
2021 ஆம் ஆண்டில் நடைபெற்ற சட்டமன்றத் தேர்தலில் சிவகங்கை தொகுதியில் இருந்து அதிமுக சார்பில் சட்டமன்ற உறுப்பினரானார்.
# திருநந்திக்கரை

**திருநந்திக்கரை** என்பது கன்னியாகுமரி மாவட்டத்தில் உள்ள திற்பரப்பு பஞ்சாயத்திற்கு உட்பட்ட ஒரு கிராமமாகும்.
# திருநந்திக்கரை

## அமைவிடம்

கன்னியாகுமரிமாவட்டம், திருவட்டார் வட்டம், திருநந்திக்கரை கிராமம், (பின் கோடு 629161) மார்த்தாண்டம் பேச்சிப்பாறை சாலையில் அமைந்துள்ளது. மார்த்தாண்டம் பேச்சிப்பாறை சாலையில் அமைந்துள்ள இவ்வூர் திற்பரப்பு சிறப்புக் கிராம பஞ்சாயத்தில் இடம்பெற்றுள்ளது. இவ்வூர் குலசேகரம் தபால் அலுவலக வரம்பின் ஒரு பகுதியாகும். இதன் புவியியல் ஆள்கூறுகள் ஆகும். இவ்வூர் கடல் மட்டத்திலிருந்து 125 மீ (410 அடி) உயரத்தில் அமைந்துள்ளது.
# திருநந்திக்கரை

## போக்குவரத்து

இவ்வூர் குலசேகரத்திலிருந்து 4 கி.மீ. தொலைவிலும், பேச்சிப்பாறையிலிருந்து 6 கி.மீ. தொலைவிலும், திற்பரப்பிலிருந்து 7 கி.மீ. தொலைவிலும், திருவட்டாரிலிருந்து 9 கி.மீ. தொலைவிலும், மார்த்தாண்டத்திலிருந்து 15 கி.மீ. தொலைவிலும், குளித்துறையிலிருந்து 20 கி.மீ. தொலைவிலும், தக்கலையிலிருந்து 20 கி.மீ. தொலைவிலும், பத்மநாபபுரத்திலிருந்து 21 கி.மீ. தொலைவிலும், இரணியலிலிருந்து 23 கி.மீ. தொலைவிலும், கொளச்சலிலிருந்து 30 கி.மீ. தொலைவிலும், நாகர்கோவிலிலிருந்து 32 கி.மீ. தொலைவிலும், கன்னியாகுமரியிலிருந்து 57 கி.மீ. தொலைவிலும், திருவனந்தபுரத்திலிருந்து 60 கி.மீ. தொலைவிலும் அமைந்துள்ளது.
திருநந்திகரை மற்றும் அதன் அருகிலுள்ள நகரமான குலசேகரம் ஆகியவை திருவனந்தபுரம் அல்லது கோவளம் கடற்கரையில் இருந்து சாலை வழியாக நன்கு இணைக்கப்பட்டுள்ளன. கேரள சுற்றுலா மேம்பாட்டுக் கழகம் (கே.டி.டி.சி) உள்ளூர் சுற்றுலாத் தலங்களைப் பார்ப்பதற்கான சுற்றுப்பயணங்களை ஏற்பாடு செய்து வருகிறது. அருகிலுள்ள இரயில் நிலையம் குழித்துறை மற்றும் இரணியல் ஆகும். அருகிலுள்ள விமான நிலையம் திருவனந்தபுரத்தில் அமைந்துள்ளது. இரு குலசேகரத்திலிருந்து பேச்சிப்பாறைக்கு செல்லும் சாலையில் அமைந்துள்ளது.
# திருநந்திக்கரை

## தொழில்

இரப்பர் விவசாயம் தான் இப்பகுதி மக்களின் பிரதான தொழிலாகும். இங்குள்ள இளைஞர்கள் பலர் வளைகுடா நாடுகளில் வேலை செய்கின்றனர்.
# திருநந்திக்கரை

## மொழி, கலாச்சாரம்

20 சதவீதம் மக்கள் மலையாளத்தையும் 80 சதவீதம் மக்கள் தமிழையும் பேசுகின்றனர். இவர்களுடைய பாரம்பரியமும் கலாச்சாரமும் கேரள மக்களை ஒத்திருக்கிறது.
# திருநந்திக்கரை

## திருநந்திகரை கோவில்கள்

திருநந்திகரையில் இரண்டு முக்கியமான சிவன் கோயில்கள் உள்ளன:
1. திருநந்திக்கரை நந்தீசுவரர் கோயில்
1. திருநந்திக்கரை குகைக் கோயில்.
# திருநந்திக்கரை

## திருநந்திகரை கோவில்கள்

### நந்தீஸ்வரன் கோவில்

நந்தீஸ்வரன் கோவில் நந்தியாற்றங்கரையில் அமைந்துள்ளது. கன்னியாகுமரி மாவட்டத்தில் உள்ள 12 சைவ ஆலயங்களுள் திருநந்திக்கரை நந்தீஸ்வரன் கோவில் நான்காவது சிவாலயம் ஆகும். மகா சிவராத்திரியன்று பக்தர்கள் விரதம் இருந்து, கன்னியாகுமரி மாவட்டத்திலுள்ள  
1. திருமலை
1. திக்குறிச்சி
1. திற்பரப்பு
1. திருநந்திக்கரை
1. பொன்மனை
1. பன்றிப்பாகம்
1. கல்குளம்
1. மேலாங்கோடு
1. திருவிடைக்கோடு
1. திருவிதாங்கோடு
1. திருப்பன்றிக்கோடு
1. திருநட்டாலம்  
ஆகிய 12 சிவாலயங்களை அன்றைய ஒரே நாளில், ஓடி ஓடித் தரிசிப்பதே சிவாலய ஓட்டம் எனப்படும். இந்த சிவாலயத்தில் சிவனும் விஷ்ணுவும் இணைந்துள்ளனர்.
# திட்டுவிளை

**திட்டுவிளை** என்னும் ஊர் தமிழகத்தின் தென் கோடியில் உள்ள கன்னியாகுமரி மாவட்டத்தில் நாகர்கோவிலுக்கு வடக்கே 10-11 கி.மீ தொலைவில் அமைந்துள்ளது.  
தெற்கு திசை தவிர மற்ற மூன்று திசைகளிலும் மலைகளால் சூழப்பட்ட பரந்த கிராமமான இங்கு இஸ்லாம் சமயத்தவர் அதிகம் வசித்தாலும் கணிசமான சதவீதத்தில் கிறிஸ்தவர்கள் மற்றும் இந்துக்களும் உள்ளனர்.. .  
நாகர்கோவில் மற்றும் அதன் அருகிலுள்ள கிராமங்களுக்கு குடிநீர் ஆதாரமாக விளங்கும் முக்கூடல் அணை, தடாகை மலை, உலக்கை அருவி, காளிகேசம் அருவி போன்றவை இங்குள்ள முக்கிய இடங்களாகும்.  
பூதப்பாண்டியை பேரூராட்சியாகவும், தோவாளையை தாலுகாவாகவும், ஈசாந்திமங்கலத்தை வருவாய் கோட்டமாகவும் கொண்ட திட்டுவிளையில் காயிதே மில்லத் சாகிப் நினைவாக அவரின் பெயர் கொண்ட பேருந்து நிலையம் இயங்கி வருகிறது.
# திட்டுவிளை

## கல்வி நிலையங்கள்

- அரசு மேல்நிலைப் பள்ளி,
- அரசு தொடக்கப்பள்ளி என அரசு பள்ளிகளும்,
- பிசப் ஞானதாசன் சிஎஸ்ஐ மெட்ரிக்குலேசன் பள்ளி,
- புனித பிரான்சிஸ் அசிசி மெட்ரிக்குலேசன் பள்ளி,
- கரோல் மெட்ரிக்குலேசன் பள்ளி,
- விஐஎன்எஸ் மெட்ரிக்குலேசன் பள்ளி,
- இஸ்லாமிய மாடல் மெட்ரிகுலேஷன் பள்ளி போன்ற தனியார் பள்ளிகளும் இவ்வூரில் உள்ளன.
# தேசிய முக்கியத்துவம் வாய்ந்த புதுக்கோட்டை மாவட்ட இடங்கள்

இந்த பட்டியலில் இந்திய தொல்பொருள் ஆய்வுத்துறையால் அங்கீகரிக்கப்பட்டதாக அவர்களது வலைத்தளம் மூலம் அறியப்படும் இந்தியாவில் உல்ள தமிழக மாநிலத்தின் புதுக்கோட்டை மாவட்டத்தில் உள்ள தேசிய முக்கியத்துவம் வாய்ந்த இடங்கள் பட்டியலிடப்பட்டுள்ளன. தமிழகத்தின் சென்னை வட்ட தொல்பொருள் ஆய்வு<nowiki/>த்துறையினால் அங்கீகரிக்கப்பட்ட இடங்கள் சென்னை வட்டத்தில் மட்டும் 403 நினைவுச் சின்னங்கள் உள்ளதாக குறிப்பிடப்பட்டுள்ளன.இதில் புதுக்கோட்டை மாவட்டத்தில் உள்ள நினைவுச்சின்னங்களின் பட்டியல் மட்டும் இணைக்கப்பட்டுள்ளது.
# தேசிய முக்கியத்துவம் வாய்ந்த புதுக்கோட்டை மாவட்ட இடங்கள்

## நினைவுச் சின்னங்களின் பட்டியல்

|}
# சீ சிங்

## உள்ளடக்கம்

சீன நூல்களின் காலவரிசைப்படி இந்தக் கவிதை நூல்தான் பழமையானதாக அங்கீகரிக்கப்பட்டுள்ளது. ஓடீஸ் நூலின் பெரும்பான்மையான பாடல்கள் சவு அரசமரபு காலத்தைச் (கி.மு. 1046-771) சேர்ந்தவையாக உள்ளன.  
நூலின் உள்ளடக்கப் பாடல்களை இரண்டு முக்கியப் பிரிவுகளாகப் பிரிக்கலாம்: அதில் ஒரு பகுதி "நாட்டுப் பாடல்கள்", மற்ற பகுதி விழாப் பாடல்கள் மற்றும் வேண்டுதல் பாடல்கள் ஆகும். நாட்டுப் பாடல்கள் என்பவை எளிமையாகச் சொல்வதானால் நாட்டின் பல பகுதிகளில் எளிய மக்களிடம் வழங்கி வந்த நாட்டுப்புறப் பாடல்களின் தொகுப்பு ஆகும். நாட்டுப் பாடல்கள் காதல், காதலியை பிரிந்து செல்லுதல், படைவீரரின் பயணம், வேளாண்மை, வீட்டுவேலை, அரசியல் நையாண்டி மற்றும் எதிர்ப்பு ஆகியவற்றைக் குறித்ததாக உள்ளன. அடுத்த வகையான விழாப் பாடல்கள், இரு பிரிவுகளாக அரச விழாக்களின்போதும், சடங்குகளின்போதும் பாடப்பட்டன, இறுதியாக உள்ள வேண்டுதல் பாடல்களில் யாகம் போன்ற சடங்குகளின்போது கடவுளையும், அரச மரபின் முன்னோர்களையும், ஆவிகளையும் வேண்டிப் பாடப்பட்டவை ஆகும்.
# சீ சிங்

## பாணி

இதில் உள்ள பாடல்களில் 95% பாடல்கள் நான்கு வரிகளைக் கொண்டதாக உள்ளன. சில நெடிய பாடல்களும் உள்ளன. சில பாடல்கள் பல பக்கங்களைக் கொண்டவையாகவும் உள்ளன.
# சீ சிங்

## படைப்பாளிகள்

இது ஒரு தொகைப் பாடல் நூலாக உள்ளது இந்தப் பாடல்களை பாடியவர்களின் பெயர்கள் நூலில் குறிப்பிடப்படவில்லை. இவற்றில் பெரும்பகுதி பாடல்கள் நாட்டுப்புறப் பாடல்களாகவும் அரசவை
விழாப் பாடல்களாகவும் உள்ளன. இதில் பல பாடல்கள் பெண்கள் எழுதப்பட்டவை, அல்லது பெண் ஆளுமையின் கண்ணோட்டத்தில் தோன்றுகின்றன.
# சீ சிங்

## தமிழ் மொழிபெயர்ப்பு

இந்த நூலின் தேர்ந்தெடுத்தக் கவிதைகளை *வாரிச் சூடினும் பார்ப்பவரில்லை- கவித்தொகை* என்ற பெயரில் எம். ஸ்ரீதரன் சீன மொழியில் இருந்து நேரடியாக தமிழாக்கியுள்ளார் இதை - 2012 ஆண்டு காலச்சுவடு பதிப்பகம் வெளியிட்டது.
# மூகாம்பிகை பொறியியல் கல்லூரி

**மூகாம்பிகை பொறியியல் கல்லூரி** (*Mookambigai College of Engineering*) என்பது இந்தியாவில் தமிழ்நாட்டில் உள்ள புதுக்கோட்டை மாவட்டத்தில் களமாவூரில் அரசு அங்கீகாரம் பெற்று நாற்பது ஆண்டுகளாக செயல்பட்டு வரும் ஒரு சுயநிதிப் பொறியியல் கல்லூரி. இது புதுக்கோட்டையிலிருந்து திருச்சி செல்லும் தேசிய நெடுஞ்சாலையில் கீரனூர் அருகில் அமைந்துள்ளது. இக்கல்லூரி அண்ணா பல்கலைக்கழகத்தின் இணைவுபெற்றுச் செயல்படுகிறது.  
1985-ஆம் ஆண்டு அருள்மிகு மாரியம்மன் கல்வி, சுகாதார மற்றும் அறக்கட்டளையின் கீழ் மூகாம்பிகை பொறியியல் கல்லூரி தொடங்கப்பட்டது. இந்த அறக்கட்டளையின் தலைமையகம் திருச்சி உறையூரில் உள்ளது. இக்கல்லூரியில் குடிசார் பொறியியல், இயந்திரப் பொறியியல், மின்னணுப் பொறியியல், மின்பொறியியல், மின்னணுவியல் மற்றும் அளவீட்டுகருவிப் பொறியியல், கணினியிய பொறியியல், தகவல் தொழில்நுட்பம், செயற்கை நுண்ணறிவு மற்றும் தரவு அறிவியல், கணினி அறிவியல் மற்றும் பொறியியல் (செயற்கை நுண்ணறிவு மற்றும் இயந்திர மொழி) உள்ளிட்ட துறைகள் செயல்பட்டுவருகின்றன. ஒரு ஆண்டில் ஐந்நூறு (500) மாணவர்கள் பயிலும் இக்கல்லூரி 200 எக்டேர் பரப்பளவில் அமைந்துள்ளது.
# அருப்புக்கோட்டை தொடருந்து நிலையம்

**அருப்புக்கோட்டை இரயில் நிலையம்** (*Aruppukkottai railway station*), **அருப்புக்கோட்டையில்** அமைந்துள்ளது. இது தமிழ்நாட்டில் உள்ள மானாமதுரை - விருதுநகர் இணைக்கிறது. இது மதுரை ரயில்வே கோட்டத்தின் கீழ் நிர்வகிக்கப்படுகிறது.
# அருப்புக்கோட்டை தொடருந்து நிலையம்

## வரலாறு

மானாமதுரை சந்திப்பிலிருந்து-விருதுநகர் சந்திப்பிற்கு அருப்புக்கோட்டை வழியாக புதிய இரயில்வே பாதை மூன்றாவது ஐந்தாண்டு திட்டத்தில் முன்மொழியப்பட்டது. இது ஏற்கனவே அமைந்துள்ள மானாமதுரை - மதுரை சந்திப்பு மற்றும் மதுரை - விருதுநகர் சந்திப்பு ஆகிய வழித் தடங்களுக்கிடையேயான நெரிசலைக் குறைக்கும் என கருதப்பட்டது.  
1963 ஆம் ஆண்டு செப்டம்பர் 1ஆம் நாள், 22.66கி.மீ (14.08மைல்) தூரமுடைய விருதுநகர் சந்திப்பு - அருப்புக்கோட்டை பிரிவானது திறக்கப்பட்டு, அதே ஆண்டில் அப்போதைய தமிழக முதல்வர் கே.காமராசரால் அருப்புக்கோட்டை இரயில் நிலையமும் திறந்து வைக்கப்பட்டது. மேலும் மே 2, 1964 ல், 43.89 கிலோமீட்டர் (27.27 மைல்) தூரமுள்ள அருப்புக்கோட்டை-மானாமதுரை சந்திப்பு இருப்புப்பாதையானது போக்குவரத்துக்குத் திறக்கப்பட்டது.  
2008ஆம் ஆண்டு, மீட்டர் கேஜிலிருந்து அகல இரயில் பாதையாக மாற்றியமைத்தல் பொருட்டு இந்த இரயில் நிலையமானது மூடப்பட்டது.  
15.07.2012 அன்று அருப்புக்கோட்டை இரயில் நிலையமானது அகல இரயில் பாதையாக சிவில் விமானப் போக்குவரத்துத் துறை அமைச்சர் கே.சி.வேணுகோபாலால் மீண்டும் திறந்து வைக்கப்பட்டது.  
அருப்புக்கோட்டை வழியாக மதுரை - தூத்துக்குடி புதிய ரயில் பாதை தற்பொழுது புதிதாக கட்டப்பட்டு வருகிறது. இந்த பாதை முடிவு அடையும் பொழுது அருப்புக்கோட்டை ரயில் நிலையம் அருப்புக்கோட்டை சந்திப்பு ரயில் நிலையமாக தரம் உயரும்.  
06.03.2022 அன்று விருதுநகரிலிருந்து அருப்புக்கோட்டை வழியாக மானாமதுரை வரை 67 கி.மீ தொலைவிற்கு புதிய மின்சார ரயில் பாதை ஆய்வு செய்யப்பட்டு ரயில் போக்குவரத்திற்கு திறந்து வைக்கப்பட்டது  
இந்தியா சுதந்திரம் பெற்றதில் இருந்து தமிழகத்தில் புதிதாக தொடங்கப்பட்ட முதல் ரயில் பாதை.
# அருப்புக்கோட்டை தொடருந்து நிலையம்

## சேவைகள்

திருச்சிராப்பள்ளி - விருதுநகர் வழி அருப்புக்கோட்டை (T.No.76837 / 76838), கன்னியாகுமரி-புதுச்சேரி விரைவுவண்டி மற்றும் சென்னை எழும்பூர் - செங்கோட்டை சிலம்பு அதிவிரைவு வண்டி வழி அருப்புக்கோட்டை எர்ணாகுளம் வேளாங்கண்ணி விரைவுவண்டி வழி அருப்புக்கோட்டை தாம்பரம்-செங்கோட்டை அதிவிரைவுவண்டி
# கேசவன்புத்தன்துறை

**கேசவன்புத்தன்துறை** கன்னியாகுமரி மாவட்டத்திலுள்ள ஒரு கடற்கரை கிராமமாகும். இது கன்னியாகுமரியிலிருந்து 25 கி.மீ தொலைவிலும் நாகர்கோவிலிலிருந்து 14 கி.மீ தொலைவிலும் அமைந்துள்ளது. அரிசியே இங்குள்ள மக்களின் பிரதான உணவாகும். இருப்பினும் மலைப்பகுதியில் வாழும் மக்கள் மரவள்ளிக்கிழங்கையும் முக்கிய உணவாக உண்கிறார்கள். இது தவிர மீன் மற்றும் இறைச்சி உணவுகளையும் அதிகமாக உண்கிறார்கள். மீனவர்கள் இரவில் மீன் பிடிக்க கடலுக்குச் செல்கின்றனர். அதிகாலையில் மீன் பிடித்துவிட்டு கடற்கரைக்கு திரும்பிவிடுகிறார்கள். அவை அருகிலுள்ள கிராமங்களுக்கும் நகரங்களுக்கும் விற்பனைக்காக எடுத்துச் செல்லப்படுகிறது. இங்குள்ள மக்கள் கேரள மக்களைப் போன்று தேங்காயை உணவில் அதிகமாக சேர்க்கிறார்கள்.
# செம்முதல்

**செம்முதல்** (Chemmuthal) எனும் கிராமம் கன்னியாகுமரி மாவட்டத்தில் அமைந்துள்ளது. இக்கிராமம் விளவங்கோடு வட்டம் கிள்ளியூர் பஞ்சாயத்திற்கு உட்பட்டதாகும்.
# செம்முதல்

## சிறப்பு

செம்முதல் கிராமத்தில் உள்ள மிக முக்கியமான கோவில் ஸ்ரீ தர்மசாஸ்தா கோவிலாகும். கார்த்திகை தீபம் இக்கோயிலில் மிகச்சிறப்பாக கொண்டாடப்படுகிறது.
# செம்முதல்

## பண்டிகைகள்

செம்முதல் கிராமத்தில் பங்குனி உத்திரத் திருவிழாவும் பொங்கல் பண்டிகையும் முக்கியப் பண்டிகைகளாகக் கொண்டாடப்படுகிறது.
# மூளை அலைகள்

மனிதனின் மூளை கோடிக்கணக்கான நரம்பணுக்களால் உருவாக்கப்பட்டது. நரம்பணுக்கள் ஒன்றுக்கொன்று மின் சைகைகளைப் (signals) பரிமாறிக் கொள்ளும்போது மூளை அலைகள் உருவாகின்றன. மூளை அலைகள் பல வகைப்படும். அவையாவன:  
- மிகக் குறைந்த அதிர்வெண் அலைகள்: இவற்றின் அதிர்வெண் 0.5 எர்ட்சுக்கும் குறைந்தது ஆகும். இவை மூளையின் இயக்கத்துக்கு அடிப்படையான அலைகள் எனக் கருதப்படுகின்றன.
- டெல்டா அலைகள்: இவற்றின் அதிர்வெண் 0.5 எர்ட்சு முதல் 3 எர்ட்சு வரை ஆகும்.
- தீட்டா அலைகள்: இவற்றின் அதிர்வெண் 3 எர்ட்சு முதல் 8 எர்ட்சு வரை ஆகும்.
- ஆல்பா அலைகள்: இவற்றின் அதிர்வெண் 8 எர்ட்சு முதல் 12 எர்ட்சு வரை ஆகும்.
- பீட்டா அலைகள்: இவற்றின் அதிர்வெண் 12 எர்ட்சு முதல் 38 எர்ட்சு வரை ஆகும்.
- காமா அலைகள்: இவற்றின் அதிர்வெண் 38 எர்ட்சு முதல் 42 எர்ட்சு வரை ஆகும்.  
மூளையில் மாற்றங்கள் நிகழும்போது மூளை அலைகளும் மாறுகின்றன. போதைப் பொருட்கள் சாப்பிடும் போது மூளை அலைகளில் மாற்றம் நிகழ்கின்றது. அதுபோலவே, ஓகம் செய்வதாலும் மூளை அலைகளில் மாற்றம் நிகழ்வது கண்டுபிடிக்கப் பட்டுள்ளது.
# புலியூர்க்குறிச்சி

**புலியூர்குறிச்சி** (*Puliyoorkurichi*) என்பது இந்திய மாநிலமான தமிழ்நாட்டின் கன்னியாகுமரி மாவட்டத்தில் உள்ள ஒரு சிறிய கிராமமாகும். இது திருவனந்தபுரம்-நாகர்கோவில் நெடுஞ்சாலையில் தக்கலைக்கு தென்கிழக்கே சுமார் 3 கிலோமீட்டர் (1.9 மைல்) தொலைவில் அமைந்துள்ளது.
# புலியூர்க்குறிச்சி

## அமைவிடம்

புலியூர்குறிச்சி முக்கிய சுற்றுலா தலமான உதயகிரி கோட்டையை ஒட்டி அமைந்துள்ளது.  
உதயகிரி கோட்டை பத்மநாபபுரத்தின் மன்னர் உதயணனின் பெயரிடப்பட்டது. இது முதலில் மன்னரின் படைக்கு முகாம் மற்றும் பயிற்சி மைதானமாக இருந்தது. வெடிமருந்து தயாரிக்கப் பயன்படுத்தப்பட்ட உலையின் சில எச்சங்கள் இங்கு எஞ்சியுள்ளன. கோட்டையானது ஒரு மர வீடு, மூலிகைத் தோட்டம், மான் மற்றும் பறவை கூண்டுகள் மற்றும் ஒரு மீன்வளம் கொண்ட இயற்கை பூங்காவாக மாறியது.
# புலியூர்க்குறிச்சி

## புவியியல்

புலியூர்குறிச்சி சுமார் 250 சதுர கிலோமீட்டர் (97 சதுர மைல்) பரப்பளவைக் கொண்டுள்ளது.
# புலியூர்க்குறிச்சி

## மக்கள் தொகை

புலியூர்குறிச்சியில் சுமார் 2000 நாப்ர்கள் என்ற மக்கள் தொகையைக் கொண்டுள்ளது. இரண்டு தெருக்களில் பிராமண குடியிருப்புகள் கிராமத்தில் உள்ளன: ஒற்றைத் தெருவில் ஒற்றை வரிசை வீடுகளும், இரட்டைத் தெருவில் இரட்டை வரிசை வீடுகளும் உள்ளன.
# புலியூர்க்குறிச்சி

## பொருளாதாரம்

விவசாயமே இங்கு பிரதான தொழிலாகும். நெல், வாழைப்பழம் மற்றும் தென்னை ஆகியவை முக்கிய பயிர்களாகும்.
# புலியூர்க்குறிச்சி

## பண்பாடு

ஒற்றைத் தெருவில் உள்ள ஒரு வளாகத்தில் சிவாலயம் கொண்ட ஒரு விநாயகர் கோயில் உள்ளது. இந்தக் கோயில் (கோயில்) பிள்ளையார் கோயில் என்று அழைக்கப்படுகிறது. இந்தப் பிள்ளையார் கோயிலின் சிறப்பு என்னவென்றால், தொடர்புடையவர்கள் அல்லது வெளியாட்கள் கூட வந்து தங்கள் விருப்பங்களுக்காக பிரார்த்தனை செய்கிறார்கள். பெரும்பாலான விருப்பங்கள் நிறைவேறுகின்றன என்று கூறப்படுகிறது. வேண்டுதலுக்கு ஈடாக மக்கள் 1008 "கொழுக்கட்டை" செய்து வழங்குகிறார்கள். ஒரு காலத்தில் இந்த கிராமம் கோயிலைக் கவனித்துக் கொள்ள போதுமான சொத்துக்களைக் கொண்டிருந்தது, ஆனால் இப்போது அது நன்கொடைகளைப் பொறுத்தது. அதே வளாகத்தில் உள்ள சிவன் கோயில் மாநில அரசாங்கத்தால் பராமரிக்கப்படுகிறது.
# பிள்ளையார்விளை

**பிள்ளையார்விளை** (Pillayarvilai) என்பது தமிழ்நாட்டில் கன்னியாகுமரி மாவட்டத்திலுள்ள இராஜாக்கமங்கலம் வட்டாரம், எள்ளுவிளை ஊராட்சிகுட்பட்ட ஒரு கிராமமாகும்.  
இராஜாக்கமங்கலம், குருந்தன்கோடு, அகஸ்தீஸ்வரம், தக்கலை ஆகியவை பிள்ளையார்விளைக்கு அருகிலுள்ள நகரங்களாகும். இது நாகர்கோவில் தொடருந்து நிலையத்திற்கு அருகில் உள்ளது. இங்கு ஸ்ரீமன் நாராயணசாமி கோயில் அமைந்துள்ளது.
# சண்முகநாத பட்டணம்

**சண்முகநாத பட்டணம்** (*Shanmuganatha Pattanam*) என்பது தமிழ்நாடு, சிவகங்கை மாவட்டத்தில் தேவகோட்டைக்கு அருகில் அமைந்துள்ள ஒரு சிறிய கிராமம் ஆகும். இந்த கிராமம் 175 ஆண்டுகளுக்கும் மேற்பட்ட வரலாற்றைக் கொண்டிருக்கிறது. இங்கு மேல்நிலைப்பள்ளி, அஞ்சல் அலுவலகம், போக்குவரத்து வசதி (பேருந்து), நீர் வசதி, முதலியன உள்ளன.
# சண்முகநாத பட்டணம்

## பள்ளிகள்

- நல்லக்கருப்பன் செட்டியார் தொடக்கப் பள்ளி
- வி.என்.டி. டி. அரசு மேல்நிலைப் பள்ளி
- இராமசாமி தொடக்கப் பள்ளி
# சண்முகநாத பட்டணம்

## அரசு அலுவலகங்ள்

- தபால் அலுவலகம்
# சண்முகநாத பட்டணம்

## கோயில்கள்

- சித்தி விநாயகர் கோயில்
- கருமாரியம்மன் கோயில்
- மூனிஸ்வரர் கோயில்
- தம்புருடைய ஐயனார் கோயில்
- நாகநாதர் கோயில்
- மதுரை வீரன் கோயில்
# பறக்கை ஏரி

**பறக்கை ஏரி** (*Parakkai Lake*) என்பது இந்தியாவின் தென்கோடிமுனையான கன்னியாகுமரி மாவட்டத்தில் பறக்கை கிராமத்தில் அமைந்துள்ள ஏரி ஆகும். இது சுசீந்திரம் நகரின் மேற்குப்பகுதியில் அமைந்துள்ளது. இது கன்னியாகுமரி மாவட்டத்தில் உள்ள பெரிய ஏரி ஆகும். பறக்கை ஏரி அருகே தேரூர் பறவைகள் சரணாலயம் அமைந்துள்ளது.
# செ. செ. தாம்சனின் அணு மாதிரி

**செ.செ.தாம்சன் அணு மாதிரி** *(*Plum pudding model*)* என்பது செ.செ.தாம்சனால் 1904 ஆம் ஆண்டில் வழங்கப்பட்ட அணு மாதிரியாகும். பல அணுமாதிர்ப் படிவங்கள் வெவ்வேறு காலங்களில் எடுத்துரைக்கப்பட்டன. அவற்றில் முதன்மையானது செ.செ. தாம்சனால் கூறப்பட்ட அணுமாதிரியாகும். எலக்ட்ரானைக் கண்டறிந்த உடனேயே செ.செ.தாம்சன் இந்த அணுமாதிரியை முன்மொழிந்தார். ஆனால் அணுவின் அணுக்கரு கண்டுபிடிப்பதற்கு முன்னர், அந்த நேரத்தில் அணுக்களின் அறியப்பட்ட பண்புகளை எல்லாம் ஒருங்கிணைப்பதற்கான ஒரு முயற்சியை தாம்சனின் இந்த அணுமாதிரி பிரதிபலித்தது. 1) எலக்ட்ரான்கள் என்பவை எதிர் மின்சுமை கொண்ட துகள்கள் ஆகும். 2) அணுக்கள் என்பவை மின்சுமையற்று நடுநிலையுடன் காணப்படுகின்றன.
# செ. செ. தாம்சனின் அணு மாதிரி

## செ. செ. தாம்சன் அணு மாதிரி பற்றிய சில குறிப்புகள்

அணு மாதிரியில் நேர், எதிர் மின்னூட்டங்கள் அமைக்கப்பட்டுள்ள விதத்தை விளக்க தாம்சன் முயற்சித்தார். தாம்சன் கூற்றின்படி அணுவானது ஒரு நேர் மின்னூட்டக் கோளமாகும். எலக்ட்ரான்கள் அக்கோளத்தில் பொதிக்கப்பட்டுள்ளன. அணுவிலுள்ள மொத்த நேர் மின்னோட்டம் எலக்ட்ரான்கள் பெற்றுள்ள எதிர் மின்னோட்டத்திர்குச் சமமாக இருப்பதால் ஒவ்வொரு அணுவும் மின்நடுநிலைத்தன்மை பெறுகிறது. அணுவின் ஆரத்தை 10-<sup>10</sup> மீட்டர் எனக் கணக்கிட்டார்.  
தாம்சனின் கொள்கையின்படி ஐதரசன் போன்ற ஓர் எலக்ட்ரான் மட்டும் கொண்ட அணுவில் எலக்ட்ரானானது நேர் மின்னோட்டக் கோளத்தின் மையத்தில் இருக்கும். இரண்டு எலக்ட்ரான்கள் கொண்ட ஈலியம் போன்ற அணுவில், கோளத்தின் இரு பக்கங்களிலும் ஆரத்தின் பாதி தொலைவில் எலக்ட்ரான்கள் சீராக அமைந்திருக்க வேண்டும். மூன்று எலக்ட்ரான்கள் கொண்ட இலித்தியம் போன்ற அணுவில் கோளத்தினுள் சமபக்க முக்கோணத்தில் அமையவேன்டும். பொதுவாக அணுவில் உள்ள ரஎலக்ட்ரான்கள் கோணத்தின் மையத்தை நோக்கி சமச்சீர் வடிவில் பொதிக்கப்பட்டிருக்கும்.  
மின் காந்தக் கொள்கையின்படி அதிர்வுறும் எலக்ட்ரான் வெளிவிடும் கதிர்வீச்சின் அதிர்வெண், வெளிவிடப்படும் நிறமாலை வரியின் அதிர்வெண்ணிற்குச் சமமாக இருக்க வேண்டும். தாம்சன் கொள்கையின்படி ஐதரசன் தரும் நிறமாலை வரியின் அலைநீளம் 1300 ஆம்சுட்ராங் ஆகும். ஆனால் ஐதரசன் வெவ்வேறு வரிகள் கொண்ட ஐந்து நிறமாலை வரிகளை வெளிவிடுகிறது என்பது சோதனை மூலம் அறியப்பட்டது. ஆல்ஃபா துகள் சிதறடிப்பு மற்றும் நிறமாலை வரிகளின் வரிசைகள் ஆகியவற்றை விளக்காததால் தாம்சனின் அணு மாதிரி தோல்வியடைந்தது.
# ஆங்கில நிறுத்தக்குறி

ஆங்கிலத்தில் உள்ள நிறுத்தக்குறிகள், (English punctuation) வெறும் வார்த்தைகளாக மட்டுமல்லாது காட்சிகளாக ஒரு வரியின் பொருளைப் புரிந்து கொள்ள வாசகருக்கு உதவுகிறது. இவை இரு முக்கிய அம்சங்களைக் கொண்டுள்ளன. முதலாவது ஒலி நிறுத்தக்குறிகள், இது ஒரு வரியினை எவ்வாறு சத்தமாகப் படிக்க வேண்டும் என்பதற்குப் பயன்படுகிறது குறிப்பாக எந்தெந்த இடங்களில் சிறிய இடைவெளி விடவேண்டும் என்பதற்கு; இரண்டாவதாக, இலக்கண நிறுத்தக்குறிகள், வாக்கியத்தின் கட்டமைப்போடு இணைக்கப்பட்டுள்ளன. மொழி பற்றிய பரவலான விவாதத்தில், தவறான நிறுத்தக்குறிகளைப் பயன்படுத்துவதென்பது பெரும்பாலும் கல்வியின் தரமின்மையினை மற்றும் குறிபாடுகளைக் குறிப்பிடுகிறது.
# ஆங்கில நிறுத்தக்குறி

## வெவ்வேறு நிறுத்தக்குறிகள் அல்லது குறியீடுகளின் பயன்பாடு

சொற்கள் வகைப்படுத்தப்பட்ட உரைகளின் அடிப்படையில் பின்வருமாறு (2013 இல்,சில சொல்வங்கி 1998 மற்றும் 1987 தேதியிட்டது) ஆங்கில நிறுத்தக்குறிகளுக்கான சராசரி அதிர்வெண்கள், 723,000 என ஒரு பகுப்பாய்வின் மூலம் தெரியவந்தது:
| முற்றுப்புள்ளி | . | 65.3 |  |
| --- | --- | --- | --- |
| கால்புள்ளி | , | 61.3 |  |
| இரட்டை மேற்கோள் குறி | " | 26.7 |  |
| ஒற்றை மேற்கோள் குறி | ' | 24.3 |  |
| இணைப்புக்கோடு | - | 15.3 |  |
| கேள்வி குறி | ? | 5.6 |  |
| முக்கால்புள்ளி | : | 3.4 |  |
| உணர்ச்சிக்குறி | ! | 3.3 |  |
| அரைப்புள்ளி | ; | 3.2 | } |
# கிண்ணிகண்ணன்விளை
நாடக அனுபவம்  
1. எழுதி இயக்கிய நாடகங்கள் : 15
2. எழுதிய நாடகங்கள்: 24
3. நடித்த நாடகங்கள்: நிறைய
திரை (சினிமா) அனுபவம்  
1. உதவி இயக்குனர் 1980 - 1982
2. நதிகள் நனைவதில்லை - நடிப்பு
3. அசுனப்பறவை - நடிப்பு
4. கரணம் - நடிப்பு - இணை இயக்கம்
தனிமனித முன்னேற்ற சொற்பொழிவுகள் / முகாம்கள்  
அளிக்கும் பயிற்சிகள்:  
01. தலைமைத் தன்மைத் தகுதி (ஆண்,பெண் இளைஞர்கள்)
02. கற்றலில் எளிமை கற்பதில் புதுமை (மாணவர், பெற்றோர், ஆசிரியர்)
03. கல்விச் சுமையை சுவையாக்கும் வழிகள் (மாணவர், பெற்றோர், ஆசிரியர்)
04. தேர்வு எழுதுவோர் தெரிய வேண்டியவை (மாணவர், பெற்றோர், ஆசிரியர்)
05. படைப்பாற்றல் (கதை, கவிதை, நாடகம், உரை நடை) பயிற்சிகள்
06. வாழ்வு மேம்படும் வழிகள் ( பெண்கள், குடும்பம், குழந்தைகள்)
07. சிக்கல்களுக்குத் தீர்வுகள் ( கல்விக்கூடம், வீடு, குழ்ந்தை வளர்ப்பு)
08. பிரச்சனைகளை எதிர்கொள்தல் (குடும்பம், தொழில், கல்விக்கூடங்கள்)
09. மன ஒருமையே மகத்தான வெற்றி ( அனைத்து வயதினருக்கும்)
10. இலக்கினை அடையும் எளிய வழிகள் ( ஆண், பெண் - இளைஞர்கள்)
11. பேசப் படிப்போம் வாருங்கள் ( சொற்பொழிவு, பட்டிமன்றம், விவாத அரங்கம் )  
மேடை நிகழ்ச்சிகள்:  
1. இலக்கியம் மற்றும் ஆன்மீகச்
சொற்பொழிவுகள் நிகழ்த்தல்
2. இலக்கியத் தலைப்புகளில், பொதுத் தலைப்புகளில் பட்டி மன்றம் நடத்தல்
3. விசாரணை மன்றங்கள், வேடமிட்ட விசாரணை மன்றம் நடத்தல்
# அறந்தாங்கி வருவாய் கோட்டம்

**அறந்தாங்கி கோட்டம்** (*Aranthangi division*) என்பது இந்தியாவில் தமிழ்நாட்டில் உள்ள புதுக்கோட்டை மாவட்ட வருவாய் கோட்டங்களில் ஒன்றாகும். இந்த வருவாய் கோட்டத்திற்குள் அறந்தாங்கி, ஆவுடையார்கோவில், மணமேல்குடி ஆகிய ஒன்றியங்கள் வருகின்றன. இதன் தலைமை இடம் அறந்தாங்கியிலிருந்து பேராவூரணி செல்லும் சாலையில் 500 மீட்டர் தொலைவில் அமைந்துள்ளது.
# கொம்பாவிளை

**கொம்பாவிளை** (*Kombavilai*) என்பது இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டத்தில் அகசுதீசுவரம் தாலுகாவில் உள்ள ஒரு கிராமம் ஆகும். நெல் வயல்களாலும், தென்னந் தோப்புகளாலும், தனிமம் செறிவூட்டப்பட்ட அரபிக்கடலாலும் கிராமம் சூழப்பட்டுள்ளது. ஆண்டு முழுவதும் இதமான காலநிலை, வடகிழக்கு மற்றும் தென்மேற்கு பருவமழை, போன்றவை இக்கிராமத்தின் சிறப்புகளாகும். ஏறக்குறைய இருநூறு பேர் இங்கு வசிக்கின்றனர். கொம்பவிளையில் சராசரி கல்வியறிவு 90% ஆகும். தேசிய சராசரியான 59.5% என்பதை விட இது மிக அதிகம்: ஆண்களின் கல்வியறிவு 91%, பெண்களின் கல்வியறிவு 89%.
# கொம்பாவிளை

## புவியியல்

கன்னியாகுமரியில் இருந்து மேற்கு கடற்கரை சாலையில் 5 கி.மீ. தொலைவிலும், நாகர்கோவில் நகரிலிருந்து 16 கிலோமீட்டர் தொலைவிலும் கடல் மட்டத்திலிருந்து 10 மீட்டர் உயரத்திலும் கொம்பாவிளை அமைந்துள்ளது.
# நித்திரவிளை

**நித்திரவிளை** *(Nithiravilai)* இந்தியாவின் தமிழ்நாட்டில் கன்னியாகுமரி மாவட்டத்தில் கொல்லங்கோடு நகராட்சியில் உள்ள ஒரு சிற்றூராகும். இது கேரள மாநிலத்தின் அன்றாடத் தேவைகளை நிறைவு செய்யும் வணிக நகராகும். கேரள எல்லை இங்கிருந்து 3கி.மீ. தொலைவில் உள்ளது. இது மார்த்தாண்டத்தில் இருந்து 14 கி.மீ. தொலைவில் உள்ளது. இது கல்லியக்காவிளைக்குத் தெற்கே 9 கி.மீ. தொலைவில் அமைந்துள்ளது
இங்கு பல்வேறு சாதி மதங்களைச் சார்ந்த மக்கள் ஒற்றுமையுடன் வாழ்கிறார்கள்.  
இங்கு பல்வேறு சாதி மதங்களைச் சார்ந்த மக்கள் ஒற்றுமையுடன் வாழ்கிறார்கள்.
# நாகர்கோவில் நகரத் தொடருந்து நிலையம்

**நாகர்கோவில் நகரத் தொடருந்து நிலையம்** (*Nagercoil Town railway station*, நிலையக் குறியீடு:*NJT*) ஆனது ஆளுர் தொடருந்து நிலையத்திற்கும், நாகர்கோவில் சந்திப்பு தொடருந்து நிலையத்திற்கும் இடையில், திருவனந்தபுரம்-நாகர்கோவில்-கன்னியாகுமரி வழிதடத்தில் அமைந்துள்ளது. தென்னக இரயில்வே மண்டலத்தின், திருவனந்தபுரம் தொடருந்து கோட்டத்தின் கீழ் உள்ள இந்த நிலையத்தில், பதினெட்டு தொடருந்துகள் நிறுத்தப்படுகின்றன. இந்த நிலையம் வடசேரி பேருந்து நிலையத்திற்கு அருகிலேயே உள்ளது.
# காவடி யாத்திரை

, அரித்துவார்]]  
, 2007]]  
**காவடி யாத்திரை** அல்லது **கான்வர் யாத்திரை** (Kānvar or Kavad Yātrā) (தேவநாகரி: कांवड़ यात्रा), வட இந்தியாவில் ஆண்டுதோறும் சாதுர்மாஸ் விரத காலத்தில், (சூலை 15 முதல் ஆகஸ்டு 15 முடிய முப்பது நாட்கள்), தில்லி, உத்தரப் பிரதேசம், பிகார், ஜார்கண்ட், சத்தீஸ்கர், அரியானா, பஞ்சாப், இராஜஸ்தான் மற்றும் மத்தியப் பிரதேச மாநிலங்களைச் சேர்ந்த இலட்சக்கணக்கான சிவபக்தர்கள் சோமவார விரதம் மேற்கொண்ட பின்னர், காவடி ஏந்தி, தொலைதூரத்தில் உள்ள அரித்துவார், கங்கோத்திரி, கோமுகம், கேதார்நாத், வாரணாசி, பிரயாகை போன்ற புனித தலங்களுக்கு கால்நடையாக யாத்திரை மேற்கோண்டு, புனித கங்கை நீரை சேமித்து, அதனை தங்கள் சொந்த ஊரில் உள்ள சிவலிங்கத்திற்கு, அமாவாசை அல்லது மகா சிவராத்திரி அன்று கங்கை நீரால் அபிசேகம் செய்வார்கள்.  
2010 மற்றும் 2011ம் ஆண்டுகளில் 12 மில்லியன் சிவபக்தர்கள் காவடி ஏந்தி அரித்துவார் வரை கன்வர் யாத்திரை மேற்கொண்டுள்ளனர்.  
தேசிய நெடுஞ்சாலை எண் 58 வழியாக அரித்துவாருக்கு கால்நடையாக செல்லும் யாத்திரை மேற்கொள்ளும் பக்தர்களின் வசதிக்காக, சூலை – ஆகஸ்டு மாதங்களில் இந்த நெடுஞ்சாலையில் போக்குவரத்து மாற்றம் செய்யப்படுகிறது.
# காவடி யாத்திரை

## நம்பிக்கைகள்

காவடி யாத்திரையின் போது பக்தர்கள் அத்தி மரத்தை பார்ப்பது கெட்ட சகுனமாக கருதுகின்றனர். மேலும் காவேடி யாத்திரையின் போது பக்தர்கள் ரிஷிகேஷ் பகுதிக்கு யாத்திரை செல்வதில்லை.
# சின்னதுறை

**சின்னதுறை** *(Chinnathurai)* இந்தியாவின் தமிழ்நாடில் கன்னியாகுமரி மாவட்டத்தில் உள்ள சிற்றூராகும். இது இந்தியத் தீவகத்தினந் தெற்கு முனையில் உள்ள தூத்தூர் பேரூராட்சியின் பகுதியாகும். இதற்கு அருகாமையில் மேற்கே கேரள மாநிலத் திருவனந்தபுரமும் கிழக்கே தமிழ்நாட்டின் நாகர்கோயிலும் ஆகிய இருநகரங்கள் அமைந்துள்ளன. இது கடற்கரைப் பகுதி சார்ந்த மீன்பிடிதொழில் ஊராகும். இங்கு சுறாக்களும் பெருமீன் வகைகளும் பிடிக்கப்படுகின்றன.
# சின்னதுறை

### காலநிலை

சின்னதுறை வெப்ப மண்டலக் காலநிலையைப் பெற்றுள்ளதால் இங்கு பருவ வேருபாடுகள் உணரப்படுவதில்லை. சராசரி பெரும வெப்பநிலை 34 °செ ஆகும். சராசரி சிறும வெப்பநிலை 21 °செ ஆகும். உயர் ஈரப்பதம் பருவமழியின்போது 90% ஆக அமைகிறது.
# சின்னதுறை

### கல்வி

சின்னதுறையில் கல்விகற்றோர் வீதம் உயர்வாக உள்ளது. 2017 ஆம் ஆண்டு மக்கள்தொகைக் கணக்கெடுப்பின்படி, இவ்வூர் 99.5% கற்றோர் வீதத்தைப் பெற்றுள்ளது. ஆண்களின் கற்றோர் வீதம் 99% ஆகவும் பெண்களின் கற்றோர் வீதம் 100% ஆகவும் உள்ளது. இங்குள்ள உயர்வான கல்வி வளர்ச்சிக்கு கிறிஸ்தவ அமைப்புகள் காரணமாகும். தூய யூதெ கல்லூரி உயர்கல்வி வளர்ச்சியில் பெரும்பங்கு வகித்துள்ளது. பெரும்பாலான மக்கள் நன்கு கல்விகற்று பல பன்னாட்டுக் குழுமங்களில் பணிபுரிகின்றனர். பலர் பல அயல்நாடுகளில் வாழ்கின்றனர்.  
இந்த ஊருக்குள்ளேயே நான்கு பள்ளிகளும் ஒரு கல்லூரியும் உள்ளன. இருபள்ளிகள் ஊருக்கு வெளியே அமைந்துள்ளன. தூய யூதெ குமுகக் கூடம் பொதுக்கூடமாகப் பயன்படுகிறது. தூய யூதெ விளையாட்டுக் குழு ஒரு நூலகத்தையும் பேணுகிறது. அரசு சார்ந்த ஒரு சிறு அஞ்சலகமும், பெட்ரோல் வங்கியும் மக்களின் தேவைகளை நிறைவு செய்கின்றன.
# செ. கந்தப்பன்

**செ. கந்தப்பன்** (*S. Kandappan*)(15 சூலை, 1933-11 மே 1990) என்பவர் ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். சேலம் மாவட்டம் எடப்பாடியினைச் சார்ந்த இவர், எடப்பாடி உயர்நிலைப் பள்ளியிலும், திருச்சிராப்பள்ளி ஜமால் முகமது கல்லூரியிலும் சென்னை, மாநிலக் கல்லூரியிலும் பள்ளிக் கல்வி மற்றும் கல்லூரிக் கல்வியினை பயின்றுள்ளார். திராவிட முன்னேற்றக் கழக உறுப்பினரான, கந்தப்பன் 1971ஆம் ஆண்டு நடந்த சட்டமன்றத் தேர்தலில், திருச்செங்கோடு தொகுதியிலிருந்து, திராவிட முன்னேற்றக் கழக வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# குள்ளமணி

## நடித்த திரைப்படங்கள்

| 1972 | *நவாப் நாற்காலி* | தமிழ் |  |
| --- | --- | --- | --- |
| 1982 | *வசந்தத்தில் ஓர் நாள்* | தமிழ் |  |
| 1982 | *பொய் சாட்சி* | தமிழ் |  |
| 1982 | *இன்று போய் நாளை வா* | தமிழ் |  |
| 1985 | *இது எங்கள் ராஜ்யம்* | தமிழ் |  |
| 1986 | *மண்ணுக்குள் வைரம்* | தமிழ் |  |
| 1987 | *வளையல் சத்தம்* | தமிழ் |  |
| 1989 | *கரகாட்டக்காரன்* | தமிழ் |  |
| 1989 | *அபூர்வ சகோதரர்கள்* | தமிழ் |  |
| 1990 | *பணக்காரன்* | தமிழ் |  |
| 1990 | *மை டியர் மார்த்தாண்டன்* | தமிழ் |  |
| 1992 | *வில்லுப்பாட்டுக்காரன்* | தமிழ் |  |
| 1993 | *தங்கக்கிளி* | தமிழ் |  |
| 1994 | *பெரிய மருது* | தமிழ் | பெருச்சாளி |
| 1996 | *புருசன் பொண்டாட்டி* | தமிழ் |  |
| 1997 | *வாய்மையே வெல்லும்* | தமிழ் |  |
| 1999 | *மாயா* | தமிழ் |  |
| 2001 | *லூட்டி* | தமிழ் |  |
| 2009 | *தோரணை* | தமிழ் |  |
| 2013 | *சந்தித்ததும் சிந்தித்ததும்* | தமிழ் | } |
# குள்ளமணி

## மரணம்

சிறுநீரக செயலிழப்பு காரணமாக ஒரு மாத காலமாக கீழ்பாக்கம் அரசு மருத்துவமணையில் அனுமதிக்கப்பட்டிருந்த குள்ளமணி  2013 ஆம் ஆண்டு திசம்பர் 25 ஆம் தேதி மரணமடைந்தார்.
# ஸ்காட் கிறிஸ்துவக் கல்லூரி

**ஸ்காட் (இசுகாட்) கிறிஸ்தவ கல்லூரி** தமிழ்நாட்டில் நாகர்கோவிலில் உள்ளது. தமிழ்நாட்டிலுள்ள மிகவும் பழமையான கல்லூரிகளில் இதுவும் ஒன்று.
# ஸ்காட் கிறிஸ்துவக் கல்லூரி

## தொடக்கம்

1806இல் மைலாடியில் ஒரு கல்வி நிறுவனத்திற்கான தொடக்கப்புள்ளியாக ஆரம்பிக்கப்பட்டது. பின்னர் அங்கிருந்து 1983இல் நாகர்கோயிலுக்கு மாற்றப்பட்டது. 13 பிப்ரவரி 1893 இல் அதிகாரப்பூர்வமாக இக்கல்லூரி தொடங்கப்பட்டதாக அறிவிக்கப்பட்டது. 1971 இல் இடப்பற்றாகுறையின் காரணமாக, இக்கல்லூரி தற்பொழுதுள்ள பார்வதிபுரத்திற்கு மாற்றப்பட்டது. முதலில் இருந்த இடத்தில் தற்பொழுது 'மகளிர் கிருத்துவ கல்லூரி, நாகர்கோயில்' செயல்பட்டுக்கொண்டிருக்கிறது. இக்கல்லூரி ஒரு அரசு உதவி பெறும் கல்லூரி. 1990 களில் இருந்து தொடங்கப்பட்ட புதிய படிப்புகள் அனைத்தும் சுயநிதி படிப்புகளாகத் தொடங்கப்பட்டது.
# அம்பன்காலை

கோட்டையிலிருந்து கடலின் தோற்றம்]]
, திருவட்டாறு அருகில், தெற்காசியாபின் மிக நீளமான தொட்டிப் பாலம்]]  
**அம்பன்காலை** (*Ambankalai*) என்பது இந்தியாவின் தமிழ்நாட்டில் கன்னியாகுமரி மாவட்டத்திலுள்ள திருவட்டாறு என்ற ஊருக்கு அருகிலுள்ள ஒரு சிறிய கிராமமாகும். இங்கு விவசாயம் தான் முக்கிய தொழிலாகும். வாழை, தென்னை, மிளகு போன்ற பயிர்கள் அதிகமாக பயிரிடப்படுகின்றன. பேச்சிப்பாறை, பெருஞ்சாணி மற்றும் கோதையாறு அணையிலிருந்து பாசனத்திற்குத் தேவையான நீர் கிடைக்கிறது. தமிழ் மற்றும் மலையாளம் பேசும் மக்கள் இங்கு வாழ்கின்றனர்.
# ஏ. எஸ். சுப்பராஜ்

**ஏ. எஸ். சுப்பராஜ்** (சூலை 28, 1914 - 22 பிப்ரவரி, 1963) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1952 ஆம் ஆண்டு நடந்த சட்டமன்றத் தேர்தலில், உத்தமபாளையம் தொகுதியில் இருந்து இந்திய தேசிய காங்கிரஸ் வேட்பாளராகவும், 1957 மற்றும் 1962 தேர்தல்களில், போடிநாயக்கனூர் தொகுதியிலும் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.  
இவர் ஒருமுக்கிய செட்டியார் குடும்பமான போடிநாயக்கனூர் பங்கஜம் குடும்பத்தைச் சேர்ந்தவர் ஆவார்.
# பேயோடு

**பேயோடு** (Peyod) என்பது தமிழ்நாடு கன்னியாகுமரி மாவட்டத்திலுள்ள நாகர்கோவிலுக்கு அருகிலுள்ள ஒரு சிறிய கிராமமாகும். இது நாகர்கோவிலிலிருந்து குளச்சல் செல்லும் வழியில் அமைந்துள்ளது. இராஜாக்கமங்கலம், வெள்ளிச்சந்தை மற்றும் முட்டம் ஆகியவை பேயோடு கிராமத்திற்கு அருகிலுள்ள ஊர்களாகும். 2001 ஆம் ஆண்டின் மக்கள்தொகை கணக்கெடுப்பின்படி இங்குள்ள மொத்த மக்கள்தொகை 586 ஆகும். இதில் 10 சதவீதம் பேர் குழந்தைகள் ஆவர். பேயோடு கிராமத்தின் எழுத்தறிவு 73 சதவீதம் ஆகும். இதில் ஆண்கள் 79 சதவீதம் பெண்கள் 67 சதவீதம் ஆவர். இங்குள்ள மக்களின் முக்கிய தொழில் விவசாயம் ஆகும்.
# உருளைக்கிழங்கு இலை

**உருளைக்கிழங்கு இலை** (*Potato leaf*, PL) என்பது தக்காளி செடிகள் வெளிப்படுத்துகின்ற இரண்டு முக்கிய வகை இலைகளில் ஒன்றாகும். மற்றொரு வகை "வழக்கமான இலை" ("regular leaf", RL) என குறிப்பிடப்படுகிறது. உருளைக்கிழங்கு இலை தக்காளி வகைச் செடியானது வழக்கமான ரம்ப வடிவ இலையைப் போலல்லாமல் மென்மையான முனை கொண்ட இலையைக் கொண்டிருக்கும். நீள்வட்ட வடிவம் பெரிய வளைவுகளை பிரிக்கும் குறிப்புகளைக் கொண்டிருக்கும்.
# ஹரனின் படித்துறை

படித்துறை, அரித்துவார்]]  
**ஹரனின் படித்துறை** *(Har Ki Pauri)* (இந்தி: हर की पौड़ी), வட இந்தியாவில் உள்ள உத்தராகண்ட் மாநிலத்தின் அரித்துவார் நகரத்தில் பாயும் கங்கை ஆற்றின் கரையில் அமைந்த புகழ் பெற்ற படித்துறைக்கு ஹரனின் படித்துறை என்பர்.
# ஹரனின் படித்துறை

## பெயர்க் காரணம்

வடமொழியில் **ஹரன்** என்பதற்கு சிவன் என்றும் **பௌரி** என்பதற்கு படித்துறை என்றும் பொருளாகும்.
# ஹரனின் படித்துறை

## சிறப்புகள்

ஹரனின் படித்துறையின் ஒரு கல்லில் ஹரியின் பாதங்கள் பொறிந்துள்ளது.
# ஹரனின் படித்துறை

## விழாக்கள், பூஜைகள்

கங்கை ஆறு மலையிலிருந்து இறங்கி, முதலில் அரித்துவார் சமவெளியில் பாய்கிறது.
அரித்துவாரில் பாயும் கங்கை ஆற்றின் மேற்கு கரையில் உள்ள ஹரனின் படித்துறையில் நாள்தோறும் மாலை ஆறு மணி அளவில், வாரணாசியில் நடைபெறுவது போன்று, கங்கா ஆரத்தி பூஜை நடைபெறுகிறது.
மேலும் 12 ஆண்டுகளுக்கு ஒரு முறை ஹரனின் படித்துறையில் உலகப் புகழ் பெற்ற கும்பமேளா நடைபெறுகிறது.
# ஹரனின் படித்துறை

## இதனையும் காண்க

- அரித்துவார்
- கங்கா ஆரத்தி
# ஜெயராமன் மதனகோபால்

**ஜெயராமன் மதனகோபால்** (*Jayaraman Madanagopal*) என்பவர் இந்திய நாட்டை சேர்ந்த தமிழக முன்னாள் துடுப்பாட்ட ஆட்டக்காரர் ஆவார். இவர் 7 நவம்பர் 1974 ஆம் ஆண்டு பிறந்தவர்.
இவர் தற்பொழுது மட்டை பந்து ஆட்டத்தில் நடுவராக இருக்கிறார். ரஞ்சிக் கோப்பை ஆட்டங்களில் பங்கேற்றுள்ளார்.
# எண்ணெய்

**எண்ணெய்** (*oil*) என்பது முனைவுத்தன்மையற்ற, சூழல் வெப்பநிலையில் பிசுக்குமை தன்மை கொண்ட நீர்மமாக இருக்கும் ஒரு வேதிப்பொருள் ஆகும். இது நீரில் கரையாததும், கொழுமியங்களில் கரையும் தன்மை கொண்டதுமாகும். இவை உயர் கார்பன், ஐதரசன் அளவைக் கொண்டிருப்பதுடன், இலகுவில் எரியும் தன்மை கொண்டதாகவும், மேற்பரப்புச் செயலியாகத் தொழிற்படுவதாகவும் காணப்படும்.
# எண்ணெய்

## எண்ணெய் & Oil சொல் மூலம்

தமிழில் எள், நெய் ஆகிய இரண்டு சொற்களின் கூட்டுச் சொல்லாக (எள் + நெய் = எண்ணெய்) எண்ணெய் வந்தது. எள்ளிலிருந்து எடுக்கப்படும் நெய்யையே முதலில் குறித்தது எனினும், இப்போது எல்லா தாவர நெய்களையும் குறிக்கும் பொது தமிழ் சொல்லாக மாறிவிட்டது.
Oil என்ற சொல் Olive என்ற ஆங்கில சொல்லில் இருந்து வந்தது. இன்று Oil என்ற சொல் தாவர எண்ணெய்கள், விலங்கு எண்ணெய்கள் மற்றும் கனிம எண்ணெய்களை குறிக்கும் பொது ஆங்கில சொல்லாக மாறிவிட்டது.
# எண்ணெய்

## எண்ணெய் கிடைக்கும் வழிகள்

தாவரங்களில் கிடைக்கும் எண்ணெய்கள், விலங்குகளில் கிடைக்கும் எண்ணெய்கள், பூமியில் தோண்டி எடுக்கப்படும் எண்ணெய்கள் என வெவ்வேறு வகை எண்ணெய்கள் கிடைக்கின்றன
# எண்ணெய்

## சமையலில் எண்ணெய்

தமிழர்களின் அன்றாட வாழ்வில் இடம் பிடித்திருக்கும் மிக முக்கியமான உணவுப்பொருள் எண்ணெய் ஆகும். அந்த எண்ணெய் பல வகைப்படும். அவை எண்ணெய் வித்துகளில் இருந்து பெறப்படுகின்றன.
# எண்ணெய்

## சமையலில் எண்ணெய்

### எண்ணெய் வித்துகள்

- எள்
- ஆமணக்கு
- வேம்பு
- புன்னை
- இலுப்பை
- தேங்காய்
- நிலக்கடலை
- கடுகு
- பனை
- சூரியகாந்தி
- ஆலிவ்
- சோயா
# எண்ணெய்

## சமையலில் எண்ணெய்

### நல்லெண்ணெய்

எண்ணெய் என்பது எள்ளிலிருந்து பெறப்படும் நல்லெண்ணெயை மட்டுமே முதலில் குறித்தது. கிறிஸ்துவின் சம காலத்திலும் அதற்கு முன்னரும் நல்லெண்ணெய் தமிழர் சமையலில் பயன்பட்டு வந்துள்ளது.
# எண்ணெய்

## சமையலில் எண்ணெய்

### விளக்கெண்ணெய்

ஆமணக்கு விதையினைச் செக்கிலிட்டு பெறப்படும் எண்ணெய் விளக்கெண்ணெயாகும். இது தலையில் தேய்த்துக் கொள்ளவும் மருந்துப் பொருளாகவும் பயன்படுகிறது.
# எண்ணெய்

## சமையலில் எண்ணெய்

### புன்னை எண்ணெய்

புன்னை மரத்தின் விதைகளில் இருந்து புன்னை எண்ணெய் பெறப்படுகிறது. இது விளக்கு எரிக்க பயன்படுகிறது.
# எண்ணெய்

## சமையலில் எண்ணெய்

### கடலை எண்ணெய்

நிலக்கடலையிலிருந்து தயாரிக்கப்படும் எண்ணெய் கடலை எண்ணெய் என அழைக்கப்படுகிறது.
# எண்ணெய்

## சமையலில் எண்ணெய்

### தேங்காய் எண்ணெய்

தென்னை மரத்தில் இருந்து பெறப்படும் தேங்காயை வெயிலில் இட்டு காய வைத்து, செக்கிலிட்டு ஆட்டி பெறப்படும் எண்ணெய் தேங்காய் எண்ணெயாகும்.
# எண்ணெய்

## சமையலில் எண்ணெய்

### சளம்பனை எண்ணெய்

பனையின் ஒரு வகையான சளம்பனையிலிருந்து தயாரிக்கப்படும் எண்ணெய் சளம்பனை எண்ணெய் ஆகும்.
# வே. இராஜகுரு

**வே. இராஜகுரு** என்பவர் இராமநாதபுரம் மாவட்டம் திருப்புல்லாணி அரசு மேல்நிலைப்பள்ளியில் ஆங்கில ஆசிரியராக பணியாற்றும் தொல்லியல் ஆய்வாளர் ஆவார். இவர் பள்ளியளவில் மாணவர்களின் தொல்லியல் மற்றும் வரலாற்று ஆர்வத்தைத் தூண்டி பதிவு செய்யப்படாத பல்வேறு தொல்லியல் தடயங்களையும் வரலாற்று பதிவுகளையும் ஊடகங்கள் வாயிலாக வெளிப்படுத்தி வருகிறார். ஆங்கிலப் பாடத்தில் முதுநிலை நிறைஞர் பட்டம் பெற்றுள்ளார்.
# வே. இராஜகுரு

## தொல்லியல் ஆய்வுகள்

இராமநாதபுரம் மாவட்டத்தின் பல்வேறு இடங்களில் சமணத் தடயங்களை அடையாளப்படுத்தியுள்ளார். குறிப்பாக இவரால் கண்டுபிடிக்கப்பட்ட சமணப்பள்ளி சமணத்தை பற்றி ஆய்வு மேற்கொள்பவர்களிடையே வரவேற்பை பெற்றதோடு சமண மத தடயங்கள் குறித்த சிறிய புத்தகத்தையும் வெளியிட்டுள்ளார்.  
திருப்புல்லாணி கோவிலில் சேதுபதி மன்னர்கள் காலத்தில் திருடனை பிடித்து கொடுத்த வீரனுக்கு சிலை வைக்கப்பட்டுள்ளது குறித்து தமது மாணவிகள் வாயிலாக வெளிப்படுத்தி முத்து வீரப்பன் எனும் அந்த வீரனை அடையாளப்படுத்தியதோடு கேட்பாரற்று இருந்த அந்த சிலை தற்போது வரலாற்று சான்றாக நிற்கிறது.  
கழுமர வழிபாட்டு முறைகளையும் கழுவேற்றம்[ குறித்த பல்வேறு சமூக பண்பாட்டு சான்றுகளை தமது கள ஆய்வின் வழியாக வெளிப்படுத்தியுள்ளார் .  
இவர் கல்வெட்டு படியெடுத்தல் , கல்வெட்டு எழுத்துகளை அடையாளம் கண்டு வாசிப்பதற்கான பயிற்சிகள், தொல்லியல் சான்றுகளை எவ்வாறு பாதுகாக்க வேண்டும் உள்ளிட்ட பயிற்சிகளை மாணவர்களுக்கு அளித்து வருகிறார். இதனால் இவரது மாணவிகள் ஓலைச்சுவடிகள், புதிய கல்வெட்டுகள் ஆகியவற்றை அடையாளம் கண்டுள்ளதோடு ஊடகங்கள் வாயிலாக தங்களது திறனை வெளிப்படுத்தி வருகின்றனர்.
# வே. இராஜகுரு

## இராமநாதபுரம் தொல்லியல் மற்றும் வரலாற்று பாதுகாப்பு மையம்

இம்மன்றத்தின் தலைவராக பணியாற்றும் இவர் இவமைப்பை நிறுவி பத்திரிக்கையாளர்கள் தொல்லியல் ஆர்வலர்கள், மாணவர்கள் ஆகியோரை உறுப்பினராக கொண்டு இயங்கி வருகிறார். இவ்வமைப்பின் சார்பாக பல்வேறு தொல்லியல் சார்ந்த நிகழ்வுகளை நடத்தி வருகிறார்.
# வே. இராஜகுரு

## திருப்புல்லாணி தொன்மை பாதுகாப்பு மன்றம்

இவ்வமைப்பை கடந்த எட்டு ஆண்டுகளாக தமது பள்ளியில் நிறுவி மாணவர்களுக்கு தொல்லியல் மற்றும் வரலாறு சார்ந்த பல்வேறு பயிற்சிகளையும் வழங்கி வருகிறார்.இவரது மாணவர்கள் தொல்லியல் சார்ந்த ஆய்வுகளில் ஈர்க்கும் வகையில் இம்மன்றம் இயங்கி வருகிறது.
# டைபாசுபீன்

**டைபாசுபீன் ** *(Diphosphene)*என்பது (PH)<sub>2</sub> என்ற மூலக்கூறு வாய்பாட்டை உடைய சேர்மம். இது E மற்றும் Z இரண்டு வகை வடிவ மாற்றியங்களைக் கொண்டுள்ளது. டைபாசுபீனானது (PR)<sub>2</sub>, (R - ஆர்கனைல் தொகுதி) என்ற பொதுவான மூலக்கூறு வாய்பாட்டை உடைய டைபாசுபீன் சேர்மங்களின் முழுத் தொகுதிக்கும் தாய் சேர்மமாக உள்ளது.
# இரங்கச்சாரி மாதவன்

**இரங்கச்சாரி மாதவன்** (*Rangachari Madhavan*) என்பவர் இந்திய நாட்டின் முன்னாள் முதல்தர துடுப்பாட்ட வீரராவார். இவர் 29 அக்டோபர் 1960 ஆம் ஆண்டு அக்டோபர் மாதம் 29 ஆம் தேதியன்று பிறந்தார். முதல்தரப் போட்டிகளில் இவர் தமிழ்நாட்டுக்காக விளையாடினார்.
# இரங்கச்சாரி மாதவன்

## வாழ்க்கைக் குறிப்பு

சென்னையில் பிறந்து வளர்ந்த மாதவன் துடுப்பாட்டத்தில் மட்டையாளராகவும் பந்துவீச்சாளராகவும் விளையாடினார். இடது கை மட்டையாளராகவும் இடதுகை மெதுவாக இடது கை மரபுவழா பந்துவீச்சாளராகவும் பந்துகளை வீசும் திறன் பெற்றிருந்தார். அகவை 19 உட்பட்டோர் போட்டிகளில் தேர்வானதற்கு முன்னர் 39 முதல் தர ஆட்டங்களிலும் 5 பட்டியல் அ ஆட்டங்களிலும் பங்கேற்றுள்ளார். 1989/90 காலங்களில் இவர் தனது கடைசி முதல்தர மட்டைபந்து ஆட்டத்தை ஆடியுள்ளார். அப்போது அவரது அகவை 29.  
மாதவன் தொழில் ரீதியாக பட்டயக் கணக்காளராக இருந்தார். பத்து வருடங்கள் மத்திய கிழக்கில் வாழ்ந்த இவர் 2000 ஆம் ஆண்டுகளின் மத்தியில் சென்னை திரும்பினார். தமிழகத்தின் 19 வயதுக்குட்பட்ட தேர்வுக் குழு உறுப்பினராக நியமிக்கப்பட்டார். பின்னர் அவர் மூத்த அணி தேர்வுக் குழுவில் உறுப்பினரானார். அதன் பிறகு இவர் அதன் தலைவராகவும் ஆனார்.